ปวดตัว ปวดแขนเหมือนโดนบีบ ปวดท้องด้านซ้ายขึ้นมาจากสะดือนิดนึงอ่ะครับ อยากรู้ว่าเป็นอะไรครับ
สวัสดีค่ะ อาการปวดท้อง ปวดตัว ปวดเหมือนโดนบีบดังกล่าวมา น่าจะเกิดจากภาวะกล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้ หรืออาจมีภาวะเส้นเอ็นอักเสบร่วมด้วย แต่ถ้าปวดมากตรงหลังช่วงล่างร้าวไปถึงขาอาจนึกถึงจากนรองกระดูกทับเส้นประสาท แต่มักปวดแค่ที่หลังกับขา ปวดมากเวลายืนหรือนั่ง มักไม่เป็นที่คอกับไหล่ หรืออาจเป็นผลข้างเคียงจากการรับประทานยาที่มีการทำให้ปวดกล้ามเนื้อ เช่นยาลดไขมันบางชนิด เป็นต้นในเบื้องต้น พักการใช้งานบริเวณที่ปวด อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการได้หากปวดมากหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีิวิตประจำวันไม่ได้ หรือมีอาการอื่นร่วมด้วยเช่นขาบวม แดง ร้อน ปวดตามข้อร่วมด้วย ควรรีบไปพบแพทย์เพื่อหาสาเหตุเพิ่มเติมต่อไป